“บุญเอื้อ-ณัฐพงศ์” ซื้อหุ้น NBC สัดส่วน 61% เตรียมเทนเดอร์ฯ 1.30 บ.
บุญเอื้อ-ณัฐพงศ์ 2 นักลงทุนรายใหญ่ ประกาศซื้อหุ้น NBC จาก NMG ในสัดส่วน 61% จ่อเทนเดอร์ฯ 1.30 บาท/หุ้น คิดเป็นมูลค่ารวม 898.34 ล้านบาท โดยร่วมขยายธุรกิจ Happy Home Shopping และพร้อมลุย Tele Medicine ในอนาคต
บุญเอื้อ-ณัฐพงศ์ 2 นักลงทุนรายใหญ่ ประกาศซื้อหุ้น NBC จาก NMG ในสัดส่วน 61% จ่อเทนเดอร์ฯ 1.30 บาท/หุ้น คิดเป็นมูลค่ารวม 898.34 ล้านบาท โดยร่วมขยายธุรกิจ Happy Home Shopping และพร้อมลุย Tele Medicine ในอนาคต
7 มี.ค. 2565

บริษัท เนชั่น มัลติมีเดีย กรุ๊ป จำกัด (มหาชน) หรือ NMG แจ้งมติที่ประชุมคณะกรรมการบริษัทฯ ครั้งที่ 2/2565 ในการอนุมัติซื้อหุ้นสามัญจากบริษัท เอ็นบีซี เน็กซ์ วิชั่น จำกัด หรือ NNV จำนวน 85,999,997 หุ้น คิดเป็น 99.99% ของทุนจดทะเบียน ซึ่ง NNV ถือหุ้นอยู่ใน บริษัท เนชั่น คอฟฟี่ จำกัด หรือ NMG จำนวน 60,000 หุ้น คิดเป็น 60% ของทุนจดทะเบียน อีกทั้งยังมีธุรกิจ Nation TV ช่อง 22 และธุรกิจ Platform Nation Online รวมถึงธุรกิจภายใต้แบรนด์คมชัดลึก ในราคาหุ้นละ 2.7875 บาท คิดเป็นมูลค่าในการเข้าซื้อหุ้นรวม 239,728,315 บาท จาก บริษัท เนชั่น บรอดแคสติ้ง คอร์ปอเรชั่น จำกัด (มหาชน) หรือ NBC และบริษัทฯ จะให้เงินกู้ยืมแก่ NNV เพื่อชำระหนี้สินแก่ NBC จำนวน 221,300,000 บาท ดังนั้นมูลค่าเงินลงทุนใน NNV จะมีมูลค่าเท่ากับ 461,028,315 บาท
ทั้งนี้ NMG จะขายหุ้นสามัญใน NBC เป็นจำนวน 61.4569% ของหุ้นที่จำหน่ายได้แล้วทั้งหมดในราคาหุ้นละ 1.30 บาท หรือคิดเป็นมูลค่ารวม 898,341,817.10 บาท ให้แก่ นายบุญเอื้อ จิตรถนอม ผู้ถือหุ้นรายใหญ่ของ บริษัท วันทูวัน คอนแทคส์ จำกัด (มหาชน) หรือ OTO และ บริษัท วาว แฟคเตอร์ จำกัด (มหาชน) หรือ W รวมถึง นายณัฐพงศ์ ศีตวรรัตน์ ผู้ถือหุ้นรายใหญ่ของ บริษัท วันทูวัน คอนแทคส์ จำกัด (มหาชน) หรือ OTO และบริษัท ทรีนิตี้ วัฒนา จำกัด (มหาชน)
โดยหลังจากนี้จะร่วมขยายธุรกิจ Happy Home Shopping ให้ครอบคลุมถึงผลิตภัณฑ์เพื่อสุขภาพ Healthy Products ต่างๆ และพร้อมลุยทำธุรกิจ Tele Medicine ในอนาคต